ช่วยสรุปเกี่ยวกับ 5 ความลับของการวิเคราะห์ทางเทคนิค ให้หน่อยค่ะ
บอกราคา (Price) : เครื่องมือการวิเคราะห์ทางเทคนิคจะบอกราคาในรูปของ Chart ซึ่งมีหลากหลายรูปแบบ รูปแบบนิยมใช้กันก็คือ Chart ที่ใช้ข้อมูล ราคาปิด, ราคาเปิด, ราคาสูงสุด และ ราคาต่ำสุด plot แบบตรงไปตรงมา เรียกสั้น ๆ ว่ารูปแบบ OHLC อย่าง กราฟแท่งเทียน (Candlestick) รูปแบบที่นิยมใช้กันมากที่สุด และ Bar Chart ลักษณะคล้ายกับแท่งเทียนแต่ไม่มี Body นอกจากนั้นก็จะเป็นการสร้าง Chart โดยใช้ข้อมูลอื่น ๆ อย่างเช่นราคาปิด ก็จะเป็น Line Chart ถ้าป็นการใส่สูตรคำนวณเพิ่ม อย่างเช่น Heiken-Ashi ฯลฯ


บอกแนวโน้ม (Trend) : เมื่อนำราคามาเรียงต่อกันใน Chart จะเกิดแนวโน้ม ทำให้เราสามารถเห็นแนวโน้มของราคาเพื่อทำนายอนาคตที่ราคาจะวิ่งไป เราสามารถหาแนวโน้มได้จากการดู กราฟแท่งเทียน เปล่า ๆ เพียงอย่างเดียว หรือ จะใช้ indicator ในการช่วยดูก็ได้ indicator ที่ใช้บอกแนวโน้มที่เทรดเดอร์นิยมใช้ ได้แก่ Moving Average, MACD, ADX
บอกโมเมนตัม (Momentum) : โมเมนตัมของราคาจะเป็นความแข็งแกร่งของราคาในทิศทางนั้น ๆ ตัวอย่างเช่น ถ้าราคาอยู่ในแนวโน้มขาลง โมเมนตัมจะเป็นตัวบอกความแข็งแกร่งของแนวโน้มขาลงนั้น เช่นเดียวกับในแนวโน้มขาขึ้น การดูโมเมนตัมทำได้แบบเดียวกับการดูแนวโน้ม คือ จะดูจาก กราฟแท่งเทียน เปล่า ๆ หรือ จะใช้ indicator ช่วยดูก็ได้เช่นกัน indicator ที่ใช้บอกโมเมนตัมที่เทรดเดอร์นิยมใช้ ได้แก่ Moving Average, Relative Strength Index(RSI.), ADX, Stochastic Oscillator
บอกความผันผวน (Volatility) : ความผันผวนคือ การเหวี่ยงของราคาที่ช่วงเวลานั้น ถ้าเหวี่ยงแรงก็แปลว่า ความผันผวนสูง เหวี่ยงน้อย ก็แปลว่า ความผันผวนต่ำ ความผันผวนเป็นสิ่งที่สำคัญในตลาดหุ้น เพราะ เป็นตัวช่วยในการตัดสินใจว่าเราจะเทรดหรือไม่เทรด และ ช่วยในการวางแผนหา จุดตัดขาดทุน ที่เหมาะสม กับความผันผวนของตลาด indicator ที่เทรดเดอร์นิยมใช้ในการดู ความผันผวน ของตลาด ได้แก่ ATR, Bollinger Band
บอกปริมาณการซื้อขาย (Volume) : ในศาสตร์ของ Technical Analysis นั้น จะมีการบันทึกทั้งราคาและปริมาณการซื้อขาย ในตลาดหุ้นเราสามารถนำการวิเคราะห์ Volume มาใช้ร่วมกับ การวิเคราะห์ลักษณะของกราฟแท่งเทียน เพื่อใช้หาจุดเทรดได้ ซึ่งจะช่วยเพิ่มความแม่นยำให้กับกลยุทธ์ที่ใช้ได้
5 ความลับของการวิเคราะห์ทางเทคนิค
1. บอกราคาในรูปแบบของ Chart นิยมใช้ข้อมูล ราคาปิด, ราคาเปิด, ราคาสูงสุด และ ราคาต่ำสุด plot แบบตรงไปตรงมา
2. สามารถเห็นแนวโน้มของราคาเพื่อทำนายราคาที่จะวิ่งไปในอนาคต
3. บอกโมเมนตัมของราคาที่เป็นความแข็งแกร่งของราคาในทิศทางนั้น ๆ
4. บอกความผันผวนของราคา ซึ่งเป็นสิ่งที่สำคัญในตลาดหุ้น เพราจะช่วยตัดสินใจว่าเราจะเทรดหรือไม่
5. บอกปริมาณการซื้อขาย นำการวิเคราะห์มาใช้ร่วมกับการวิเคราะห์ลักษณะของกราฟแท่งเทียนเพื่อใช้หาจุดเทรด
ความรู้ทางการเงิน